בית הכנסת בזמושץ'

**בית הכנסת בזמושץ** (באנגלית: **Zamość Synagogue** ;בפולנית: **Synagoga Dawna w Zamościu**), הידוע גם כ**בית הכנסת הישן בזמושץ'<nowiki/>** או **בית הכנסת הגדול של זמושץ**', הוא בית כנסת לשעבר של הקהילה היהודית בזמושץ', בפרובינציית לובלין, פולין. הוא ממוקם נמצא בעיר העתיקה של זמושץ', בכתובת רחוב לודוויקה זמנהוף 9 (לשעבר רחוב היהודים – ul. Żydowska). המבנה הושלם בשנת 1618 בסגנון אדריכלות הרנסאנס. בית הכנסת הוא אתר מורשת עולמית המוגן על ידי ארגון החינוך, המדע והתרבות של האו"ם, אונסק"ו. הוא נחשב לבית הכנסת בסגנון הרנסאנס המאוחר השמור ביותר בפולין.

בית הכנסת הוקם בתקופת האיחוד הפולני-ליטאי, ושימש כמקום תפילה ליהודי זמושץ' עד מלחמת העולם השנייה, אז הסבו הנאצים את פנים המבנה לנגרייה. כתוצאה מכך המבנה ניצל מהרס, ובשנת 1992 נכלל ברשימת אתרי המורשת העולמית כחלק מהעיר העתיקה של זמושץ'.

לאחר מלחמת העולם השנייה, הבניין הוזנח ושימש למטרות שונות . הבניין שוחזר בשנת 2005 והפך למוזיאון יהודי ומרכז תרבותי בשם „מרכז סינגוגה”. בתאריך 8 באפריל 2011 נפתח מרכז התרבות לקהל הרחב.

## היסטוריה
ממוזער|שמאל|250 פיקסלים|לוח זיכרון מעל למשקוף הכניסה לבית הכנסת דרך עזרת הנשים הדרומית
היהודים הראשונים התיישבו בזמושץ' בשנת 1588, שמונה שנים לאחר ייסוד העיר על ידי הקנצלר יאן זמויסקי. הם היו יהודים חרדים ספרדים שהגיעו מן האימפריה העות'מאנית ומוונציה, ובכך ייסדו את הקהילה הספרדית הצפונית ביותר במרכז ומזרח אירופה. יהודי הקהילה הספרדית הם שבנו את בית הכנסת הראשון בזמושץ' בשנות ה-90 של המאה ה-16 כמבנה עץ.

בשנת 1610, לאחר שבוטלו ההגבלות שאסרו על יהודים לבנות בתי כנסת מאבן, הוקם מבנה האבן והלבנים הנוכחי, שבנייתו נמשכה שמונה שנים. הקהילה הספרדית המקורית חדלה להתקיים בשנות ה-20 של המאה ה-17, כאשר נטמעה בקהילה האשכנזית המתהווה, בעקבות משבר כלכלי שנגרם מהצטברות חובות אבודים מצד חייבים פולנים.

יהודים אשכנזים החלו להתיישב בזמושץ' בראשית המאה ה-17, לאחר שהכירו בחשיבותה המסחרית של העיר. הגעת היהודים האשכנזים גברה בשנות ה-40 של המאה ה-17, בעיקר בעקבות פליטים שנמלטו מן הטבח ביהודים שביצעו חייליו של בוהדן חמלניצקי במהלך המרד האוקראיני נגד השלטון הפולני.

נכון לשנת 2006 התגוררו בזמושץ' שלושה יהודים בלבד. בשנת 1939 חיו בעיר למעלה מ-12,000 יהודים, שהיוו 45% מאוכלוסייתה. מתוכם הצליחו כ-4,000 להימלט בראשית השואה כשחצו את נהר הבוג, אשר בשנת 1939 הפך לגבול עם ברית המועצות. עם זאת, מרבית הנמלטים נרצחו לאחר שגרמניה הנאצית פלשה לברית המועצות בשנת 1941.

הנאצים כלאו את היהודים שנותרו בגטו זמושץ', שממנו גורשו למחנה ההשמדה בלז'ץ. במהלך השואה נגרם לבית הכנסת נזק כבד, במיוחד לחלקיו הצפוניים שנהרסו בידי הגרמנים. בית הכנסת הושחת ונבזז ולאחר מכן שימש כנגרייה.

בשנים 1948–1950 שוקם המבנה בתקופה הקומוניסטית, ומשנת 1958 ועד ראשית המאה ה-21 שימש המבנה כספרייה ציבורית. שיקום נוסף של המבנה נערך בשנים 1967–1972.

ליד בניין בית הכנסת נמצאים משרד הקהילה לשעבר, מהמאה ה-18 עם תוספות מהמאה ה-19, וחדר. לאחר מלחמת העולם השנייה הם הפכו למלון. מבנה המקווה לשעבר מהמאה ה-18, ששופץ במאה ה-19, ממוקם במרתפים ברחוב זמנהוף 3 (לשעבר ul. Żydowska - "רחוב היהודים").

בית הכנסת היה אחד הנכסים הראשונים שהוחזרו רשמית לקהילה היהודית על ידי ממשלת פולין בשנת 2000, ובשנת 2004 הספרייה הציבורית שהשתמשה בבניין עברה למיקום אחר. בשנת 2009 החל שיפוץ נרחב בבית הכנסת בחסות הקרן לשימור המורשת היהודית בפולין שבסיסה בוורשה. במקום, תערוכה קבועה המציגה את השטעטלים היהודיים הרבים שהיו קיימים באזור זה לפני השואה. בנוסף להיותו זמין לתפילות, אולם התפילה הראשי המשוחזר של בית הכנסת משמש להרצאות וקונצרטים.

בית הכנסת השני בזמושץ' נמצא ברחוב גמינה 32 ברובע נובה אוסאדה. הוא הוקם בשנת 1872 והורחב בין השנים 1909–1913. בשנת 1948 הוא הפך לגן ילדים.

## המבנה
[שמאל|ממוזער|250x250 פיקסלים|מבנה בית הכנסת לפני [מלחמת העולם הראשונה ולפני שנוסף מעל הגג, המעקה בסגנון מבצר.]]
העיר זמושץ' נבנתה ותוכננה כעיר בסגנון רנסאנס מסוג "città ideale" ("עיר אידיאלית") בידי האדריכל האיטלקי ברנרדו מורנדו עבור הקנצלר יאן זמויסקי (רובע העיר העתיקה של זמושץ' נכלל ברשימת אתרי המורשת העולמית של אונסק"ו).

בית הכנסת הישן מהווה דוגמה בולטת לסגנון הרנסאנס הפולני המאוחר או לסגנון המנייריסטי, וזאת בהתאם להתכנון העיר זמושץ' כולה. אולם התפילה מהווה את ליבת המבנה, תבניתו העיקרית היא של אולם תפילה מלבני (כ־11.8×12 מטר) המוצב בכיוון מזרח-מערב, שבנוי מעל קומת מרתף רדודה ומוקף בחדרי לימוד וקהילה נוספים. באמצע המאה ה-17 נוספו שני אגפים נמוכים שהיוו עזרת נשים בחזיתות הצפונית והדרומית.

בדומה לבתי כנסת אחרים בפולין, הונמכה רצפת אולם התפילה כדי להגדיל את גובה החלל הפנימי. רצפת האולם הראשי נמצאת כ־2–2.5 מטרים מתחת לגובה מפלס הרחוב. הדבר נבע מהגבלות בחוקי הבנייה, שמנעו בניית בתי כנסת בגובה שעולה מעל לגובה הכנסיות.

קירות החוץ היו מעוטרים במעקות גבוהות דמויות חומה מבוצרת, המשוות למבנה אופי של מבצר רנסאנסי. החלונות מלבניים וצרים יחסית, ומסודרים ברצועות ואלמנטים דקורטיביים נוספים. על גבי הגג הותקנה מערכת קימורים וקמרונות שבלטו מעל לקו המעקות.

במהלך המאה ה-18 נוסף אולם כניסה בצדו המערבי של אולם התפילה הראשי. באותה עת נבנתה קומה שנייה מעל עזרות הנשים המקוריות. בשלב כלשהו הוגבהו הקירות החיצוניים, ונוספו מעקות חדשות בסגנון מבצר שהסתירו את הגג.

בית הכנסת שופץ פעם נוספת בשנים 1967–1972, אז הותקן מעקה גג חדש ונוסף עיטור חיצוני, לרבות ציור דקורטיבי, שהמקור שלו הוסר במהלך המאה ה-18. העבודות התבססו על תחריט (הדפס) מראשית המאה ה-17 ועל פי מראיהם של מבנים מקומיים אחרים בסביבה. מאז לא נערכו עבודות משמעותיות נוספות בבית הכנסת.

## פנים המבנה
[ממוזער|שמאל|241x241 פיקסלים|[חנוכייה גדולה ליד ארון קודש .]]
שמאל|ממוזער|250x250 פיקסלים|פנים בית הכנסת, כפי שצולם בערך בשנת 1930. בצילום נראית הבימה שלפני ארון הקודש
קמרונות בית הכנסת, הן באולם המרכזי והן באגפים, עוטרו בעושר בטיח בסגנון סטוקו המכונה "קליש–לובלין". בין העיטורים ניתן למצוא גם מוטיבים פרחוניים הכוללים עץ חיים מסוגנן, כתרים ורוזטות. הקירות נשאו בעבר ציורים עשירים מאוד וכתובות רבות בעברית.

אחד המאפיינים היחידים שנותרו המעידים על ייעודו הקודם של המבנה כבית תפילה יהודי היא גומחת ארון הקודש שבקיר המזרחי, המתוארכת למחצית הראשונה של המאה ה-17. המסגרת האבן המגולפת והמעוטרת מציגה מוטיבים של כלי פולחן ששימשו בבית המקדש בירושלים, וכן כתר תורה.

הבימה המתומנת מברזל ניצבה במרכז אולם התפילה הייתה תרומה של שמואל ברזל בשנת 1787. באולם התפילה היו גם מספר נברשות מרשימות. בפועל לא נותר דבר מן הבימה ומן הנברשות.

## שימור
הקרן לשימור המורשת היהודית בפולין (FODŻ), יחד עם הרשויות המקומיות וארגונים לא-ממשלתיים, ובהם קרן המונומנטים העולמית (World Monuments Fund) והארגון הישראלי של יהדות זמושץ', פעלו להקמת מרכז תרבות בבית הכנסת, אשר יספק מקום ותמיכה ליוזמות מקומיות שונות, וכן למוזיאון לזכר יהודי אזור זמושץ'. אתר הקרן לשימור המורשת היהודית בפולין מציין:

ממוזער|250 פיקסלים|בית הכנסת בשנת 2006, לפני שחזורו בשנת 2010. ניתן לראות את הכניסה הנפרדת לעזרת הנשים הדרומית ואת הכניסה לבית הכנסת מהמבנה המחבר בין בית הכנסת לבניין הקהילה היהודית
הקצאת ייעודים חדשים למבנה, ובהם שימוש כמוזיאון לאמנות וכאולם קונצרטים ותיאטרון, נחשבה הכרחית לשם גיוס כספים לעבודות השימור הנדרשות, אף שהמהלך עורר מחלוקת. ארגון נוסף, קרן יעקב מגיד מדובנו (YMDF), שהוקמה בשנת 2001, מציין כי אחת ממטרותיו היא "להשיב את פנים בית הכנסת המפואר לתפארתו הקודמת". מתוך מורת רוח על האופן שבו עשתה הקרן לשימור המורשת היהודית בפולין שימוש באתר לשם גיוס כספים, פנו נציגי הקרן אל נציג האו"ם של אגודת ישראל אמריקה (Agudath Israel of America) בבקשה להתערבות לשם הגנה על האתר הקדוש מפני "שימושים שאינם קדושים".

בספטמבר 2009 החלה הקרן לשימור המורשת היהודית בפולין (FODZ) בעבודות השיקום. עיקר המימון לשיקום הגיע ממנגנון המימון של האזור הכלכלי האירופי ומענקי נורווגיה, שהוקמו בידי איסלנד, ליכטנשטיין ונורווגיה לשם תמיכה בפרויקטים חברתיים וכלכליים שונים ברחבי אירופה, וכן מקרן המונומנטים העולמית.

## גלריה
### בית הכנסת לפני עבודות השיקום


קובץ:Synagogag.jpg|בית הכנסת מראה מרחוב:-  I. Pereca
קובץ:Boznica3.JPG|בית הכנסת מראה מדרום מכיוון רחוב:-  I. Pereca
קובץ:Synagoga zamość7.JPG|בית הכנסת מראה מרחוב:-  Bazyliańskiej
קובץ:Boznica1.JPG|בית הכנסת מראה מצפון מכיוון רחוב:-  L. Zamenhofa
קובץ:Synagoga zamość1.JPG|התקרה של ערזרת הנשים הצפונית
קובץ:Synagoga zamość6.JPG|התקרה של ערזרת הנשים הצפונית
קובץ:Synagoga zamość2.JPG|הדלת לבניין הקהילה מתוך בית הכנסת
קובץ:Synagoga zamość3.JPG|בתקרה של אולם התפילה הראשי
קובץ:Synagoga zamość4.JPG|עיטורי טיח באולם הראשי
קובץ:Synagoga zamość5.JPG|עיטורי טיח באולם הראשי



### במהלך עבודות השיקום


קובץ:Synagoga Zamość remont1.JPG|בית הכנסת במהלך עבודות השיקום מראה מרחוב L. Zamenhofa
קובץ:Synagoga Zamość VIII 2010.jpg|בית הכנסת במהלך עבודות השיקום בשנת 2010 מראה מרחוב I. Pereca



### בתום עבודות השיקום נכון לאפריל 2011


קובץ:Zamosc synagogue interior 2023.jpg|האולם הראשי
קובץ:Synagogue Zamosc 2011 - inside2.JPG|ארון הקודש עם חנוכייה לפניו
קובץ:Zamosc synagogue ceiling 2023.jpg|התקרה של אולם התפילה הראשי, 2023
קובץ:Synagogue Zamosc NE 2011.JPG|בית הכנסת מראה מרחוב:- L. Zamenhofa



## ראו גם
* היסטוריה של היהודים בפולין
* זמושץ'
* יהדות פולין
* גטו זמושץ'
## לקריאה נוספת
* מ. צאנין, **זאמושץ** בתוך: **תל עולם: מסע על פני מאה קהילות נחרבות**, תל אביב: המנורה, 1962. עמ' 60–65 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)

## קישורים חיצוניים

* 
* זמושץ' באתר מרכז מורשת יהודי פולין
* בית הכנסת בזמושץ' באתר אנו - מוזיאון העם היהודי בבית התפוצות
* בית הכנסת הישן (Synagoga w Zamościu)
* סימולציית מחשב של פרויקט שיפוץ בית כנסת
* "האם הרגת וגם השתלטת" אווה בר-זאב, מאי 2001.
* Zamosc Ghetto 
* בית הכנסת בזמושץ' באתר wanderlog

### צלומים
* התמונות של סטיבן פינקר מפולין, בית הכנסת זמושץ'
* תמונות של סטיבן פינקר מפולין, כניסה לבית הכנסת בזמושץ'
* פלאי זמושץ' - בית כנסת

## הערות שוליים

קטגוריה:לובלין (פרובינציה): ערים
קטגוריה:פולין: אתרי מורשת עולמית
קטגוריה:לובלין (פרובינציה): עיירות יהודיות
קטגוריה:פולין: היסטוריה
קטגוריה:קהילות יהודיות שהושמדו בשואה
קטגוריה:בתי כנסת ספרדיים
קטגוריה:בתי כנסת אשכנזיים
קטגוריה:פולין: מבנים
קטגוריה:בתי כנסת שנחרבו בשואה
קטגוריה:שואת יהודי פולין: קהילות
קטגוריה:פולין: בתי כנסת
קטגוריה:בתי כנסת עתיקים